Suchinthana/ta-wikipedia huggingface dataset:
தாரு மக்கள்

தாரு மக்கள் (Tharu people) நேபாள நாட்டின்  இமயமலையின் அடிவாரத்தில் அமைந்த தராய் பகுதியில் அதிகமாக வாழும் இன மக்கள் ஆவார்.  தாரு மக்கள், இந்தியாவின் கிழக்கு உத்தரகாண்ட், வடக்கு உத்தரப் பிரதேசம், வடக்கு பிகார் மாநிலங்களிலும் வாழ்கின்றனர்.  

தாரு இன மக்களை, தேசிய இனங்களில் ஒன்றாக நேபாள அரசு அங்கீகாரம் வழங்கியுள்ளது.  இந்தியாவில் தாரு மக்களை பட்டியல் பழங்குடி வகுப்பில் சேர்த்துள்ளது.

வரலாறு
வாய் வழி செய்திகளின் படி, ராணா தாரு மக்கள், இராஜஸ்தானின் தார் பாலைவனத்தின் இராசபுத்திரர்கள் புலம்பெயர்ந்து, கிழக்கு உத்தரகாண்ட், வடக்கு உத்தரப் பிரதேசம், வடக்கு பிகார் மற்றும்  நேபாளத்தின் தராய் சமவெளிகளில் குடியேறியவர்களின் வழித்தோன்றல்கள் எனக்கருதப்படுகின்றனர். 

வேறு சில வரலாற்று ஆய்வாளர்கள், தாரு மக்கள், கபிலவஸ்துவில் வாழ்ந்த  சாக்கியர் மற்றும் கோலியர் குலங்களின் வழித்தோன்றல்கள் எனக் கருதுகின்றனர்.

நவீன வரலாற்றில் (1700 -1999)
பதினெட்டாம் நூற்றாண்டில், ஒன்றிணைந்த நேபாள இராச்சியம் நிறுவப்படும் வரையில் தாரு மக்கள், குடும்பம் குடும்பமாக கொத்தடிமைகளாக தராய் சமவெளிகளில் வாழ்ந்தனர்.நேபாளத்தில் 1854ல் ராணா வம்ச ஆட்சியில், மது அருந்தும் தாரு மக்களை தீண்டத்தகாதவர் என அறிவிக்கப்பட்டது. 

மேற்கு தராய் பகுதியில் வாழ்ந்த தாரு மக்களின் விளைநிலங்களை, அங்கு குடியேறிவர்கள் வாங்கி, தாரு மக்களை கொத்தடிமைகளாக நடத்தினர்.

சித்வான் தேசியப் பூங்காவை அமைக்கும் போது, அப்பகுதிகளில் வாழ்ந்த தாரு மக்களை வலுக்கட்டாயமாக வேறு இடங்களுக்கு வெளியேற்றினர்.

அன்மைய வரலாறு  (2000 முதல் - தற்போது வரை)
சூலை, 2000ஆம் ஆண்டில் நேபாள ஜனநாயக ஆட்சி முறை கொண்டுவரப்பட்டு,  கொத்தடிமை முறையை சட்டவிரோதமாக செயல் அறிவித்த போதிலும், 

தாரு மக்கள் கல்வி, பொருளாதாரம் ஆகியவற்றில் மிகவும் பின் தங்கிய சமூகத்தினராகவே உள்ளனர்.

மக்கள் தொகையியல்

2011ஆம் ஆண்டின் மக்கள் தொகை கணக்கெடுப்பில், தாரு மக்களின் மக்கள் தொகை 17,37,470 ஆக உள்ளது. இது நேபாளத்தின் மொத்த மக்கள் தொகையில்  6.6%  ஆகும். 

புறமணத்தடை பயிலும் தாரு மக்களின் உட்கிளைகள், தராய் சமவெளியில் சிதறி வாழ்கின்றனர்.

பண்பாடு
 
தாரு மக்கள் தங்களை காட்டு மக்கள் என அழைத்துக் கொள்கின்றனர். இவர்கள் காடுகளில் நெல், ஆமணக்கு, சோளம், பயறு, மூலிகைச் செடிகள், காய்-கனிகளைப் பயிரிடுவதுடன் தேன் சேகரிப்பையும் செய்கின்றனர்.  மேலும் மான், முயல் மற்றும் காட்டுப் பன்றிகளை வேட்டையாடி வாழ்கின்றனர்.

மொழிகள்
நேபாள-இந்திய எல்லைப்புறங்களில் வாழும் தாரு மக்கள், அவதி, போஜ்புரி, மைதிலி இந்தி மற்றும் உருது கலந்த  தாரு மொழியின் பல வட்டார வழக்கு மொழிகள் மற்றும் நேபாளி மொழியும் பேசுகின்றனர்.

உணவு

சமயம்
தாரு மக்கள்  இயற்கையையும், பல தெய்வ வழிபாடு கொண்டவர்கள். இருப்பினும் இந்து மற்றும் பௌத்த சமயங்களையும் பின்பற்றுகின்றனர்.

மேற்கோள்கள்

மேலும் படிக்க

வெளி இணைப்புகள்

Tharu Nepal - NGO promoting cultural exchange via community projects
Slide-show documentary about child slavery among Tharu
After Slavery, Unshackling Potential
தரமணி (திரைப்படம்)

தரமணி (Taramani) ராம் இயக்கத்தில், டாக்டர் எல். கோபிநாத், ராம் தயாரிப்பில், ஆண்ட்ரியா,அஞ்சலி ஆகியோரின் நடிப்பில் வெளியாகியிருக்கும் தமிழ்த்திரைப்படம். இத்திரைப்படத்தின் படப்பிடிப்பு 2013ஆம் ஆண்டில் தொடங்கப்பட்டு, 2017 இல் திரையரங்குகளில் வெளியானது.

நடிப்பு

ஆண்ட்ரியா- ஆல்தெனா ஜான்சன் 
 அஞ்சலி-சௌம்யாவாக
 வசந்த் இரவி-பிரபுநாத்தாக
 அட்ரியன் நைட் ஜெஸ்ட்லி -அட்ரியனாக
 அழகம்பெருமாள் -பர்னபாசாக
 நிவாஸ் ஆதித்தன் - ஜேக்கப்பாக
அபிசேக் டி. சா-அன்கிட்டாக
 ஜெ. சத்திஷ் குமார் - காவல் ஆணையராக
லிசி ஆண்டனி- காவல் ஆணையரின் மனைவியாக
 சாரா ஜார்ஜ்- மீராவாக
 சோச்செல்லா பொட்கர் - மம்தாவாக
 ஃபுளோரசன்ட் பெரிரா - தேவாலய அருட்தந்தையாக
 சைலஜா

கதை
சமூகத்தின் இரு நிலைகளில் உள்ள ஒரு ஆணுக்கும் பெண்ணுக்கும் ஏற்படும் காதலையும், அதன் விளைவாய் எழும் சிக்கலையும் உலகப் பொருளியல் பார்வையில் சொல்லும் படம்தான் தரமணி. இத்திரைப்படதில் இயக்குநர் ராம் நகர்மயமாக்கம், தொழில்மயமாக்கம், தகவல் தொழில்நுட்பப் புரட்சி என்னும் பெயரால் சென்னையின் அழக்கப்பட்ட புற நகரின் இயற்கைச்சூழல், அழிந்து பறவைகளின் புகலிடங்கள், துடுப்பாட்டத்தில் தோற்றால் கூட எல்லைக் கடலில் சுடப்படும் தமிழக மீனவர்கள், ஏழைகளுக்கு தீங்கு விளைவித்த பண மதிப்பிழப்பு, அலைபேசி சார் குற்றங்கள், வணிக நிறுவனத் தலைமைகளின் தீய எண்ணங்கள்... என்று நிகழ்காலத்தில் குரலாக இயக்குநர் ஒலித்துள்ளார்.

இசை
யுவன் சங்கர் ராஜா இப்படத்தின் ஏழு பாடல்களுக்கு இசை, பின்னணி இசையமைத்துள்ளார். பாடல்களை நா. முத்துக்குமார் எழுதியுள்ளார்.

மேற்கோள்கள்

வெளி இணைப்புகள்
 

2017 தமிழ்த் திரைப்படங்கள்
யுவன் சங்கர் ராஜா இசையமைத்துள்ள திரைப்படங்கள்
இந்தியத் தமிழ்த் திரைப்படங்கள்
3-மெத்தில்யெப்டேன்

3-மெத்தில்யெப்டேன் (3-Methylheptane) என்பது CH3CH2CH(CH3)CH2CH2CH2CH3.  அல்லது C8H18  என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இக்கட்டமைப்பில் ஒரு நான்கு வெவ்வேறு குழுக்களைப் பெற்ற ஒரு மையப்புள்ளி உள்ளது. இப்புள்ளி சிடீரியோ மையம் எனப்படுகிறது. நிறமற்ற, நெடியற்ற இச்சேர்மம் ஆக்டேனின் பக்கச் சங்கிலியுள்ள ஒரு மாற்றிய வடிவம் ஆகும்.

மேற்கோள்கள்

புற இணைப்புகள் 
Non-stereospecific oxidation of DL-3-methylheptane by aPseudomonas

ஆல்கேன்கள்
நீரகக்கரிமங்கள்
சுவாம்ப் தீவு

சுவாம்ப் தீவு (Swamp Island) அந்தமான் தீவுகளில் உள்ள ஒரு தீவாகும். இத்தீவு இந்தியாவின் ஒன்றியப் பகுதியான அந்தமான் நிக்கோபார் தீவுகளின் வடக்கு மற்றும் மத்திய அந்தமான் மாவட்டத்தின் நிர்வாக மாவட்டத்தைச் சேர்ந்தது ஆகும். போர்ட் பிளேயருக்கு வடக்கே 140 கிலோமீட்டர் தொலைவில் (87 மைல்) சுவாம்ப் தீவு அமைந்துள்ளது.

புவியியல் 

சிடீவார்ட் சவுண்டு தீவுகள் என்ற தீவுக் கூட்டத்திற்குச் சொந்தமான இத்தீவு எக் தீவிற்கு மேற்கே அமைந்துள்ளது.

நிர்வாகம் 

அரசியல் ரீதியாக திக்லிபூர் தாலுக்கா நிர்வாகத்தின் கீழுள்ள ஒரு பகுதியாக சுவாம்ப் தீவும் அதனுடன் உள்ள சிடீவார்ட் சவுண்டு குழு தீவுகளும் இயங்குகின்றன.

மேற்கோள்கள் 

அந்தமான் நிக்கோபார் தீவுகளின் தீவுகள்
வடக்கு மற்றும் மத்திய அந்தமான் மாவட்டம்
ஓநாய் சிலந்தி

ஓநாய் சிலந்திகள் (wolf spiders) லைக்கோசிடே குடும்பத்தைச் சார்ந்தவை. பண்டைய கிரேக்க வார்த்தையான "λύκος" இன் பொருள் "ஓநாய்". இவை வலிமையான மற்றும் சுறுசுறுப்பான வேட்டையாடும் திறனுடன், சிறந்த கண் கூர்மையையும் கொண்டவை. இவை பெரும்பாலும் தனிமையில் வாழ்தலையும் மற்றும் தனியாக வேட்டையாடுவதையுமே விரும்புகின்றன. வலைகள் பின்னுவதில்லை. ஓநாய் சிலந்திகள் "பண்ணை வலை சிலந்திகள்" (பிசாரிடே குடும்பம்) போலவே இருக்கும், ஆனால் ஓநாய் சிலந்திகள் தங்கள் முட்டைகளை தங்கள் உடம்பிலுள்ள பைகளில் வைத்துக்கொள்ளும். முட்டையிலிருந்து குஞ்சுகள் வெளிவந்ததும்,இவை தன்குஞ்சுகளை தனியே விடாமல் அவற்றை சில நாட்களுக்கு தன்னுடனே வைத்து அடைகாக்கின்றன. சில நாட்கள் அடைகாத்த பின் அந்த தாய் சிலந்தி இறந்து விடுகின்றது. பின் அந்த குஞ்சுகள் அனைத்தும் அதன் தாய் சிலந்தியை உண்கின்றன.

கண்கள் அமைப்பு
ஓநாய் சிலந்தி எட்டு கண்களையுடையவை. அவற்றில் பெரியதாக உள்ள இரண்டு கண்களே முக்கியமானவை.

உசாத்துணைகள்
 (2008): The world spider catalog, version 8.5. American Museum of Natural History.

வெளி இணைப்புகள் 

Wolf Spider Fact Sheet highlights prevention tips as well as information on habits, habitat and health threats
Wolf Spider Website Comprehensive site with info on a range of subject, from habitat, to life-cycle, to myths and facts about bites. Includes videos of Wolf Spiders in the wild and captivity

சிலந்திகள்
எம். சி. வீரபாகு பிள்ளை

எம். சி. வீரபாகு பிள்ளை (M. C. Veerabahu Pillai) (19 மே 1903 – 15 ஏப்ரல் 1976) தமிழ்நாட்டின் தூத்துக்குடியில் பிறந்தவர். இந்திய விடுதலைப் போராட்டத்தில் பங்கெடுத்தவர். சிறந்த வழக்கறிஞர், வணிகர், அரசியல்வாதியான எம். சி. வீரபாகு பிள்ளை, இந்திய அரசியலமைப்பு நிர்ணய மன்றத்தின் உறுப்பினராக 1950 -1952 முடிய செயல்பட்டவர். இந்திய அரசியலமைப்புச் சட்டத்தில் தனது கையெழுத்தை தமிழில் பதிவு செய்தவர்.
 
இந்தியப் பிரிவினைக்குப் பின், நாடாளுமன்றத்தின் முதல் மக்களவை உறுப்பினராக  தூத்துக்குடி மக்களவைத் தொகுதியிலிருந்து, இந்திய தேசிய காங்கிரசு கட்சியின் சார்பில் தேர்ந்தெடுக்கப்பட்டவர்.

அடிக்குறிப்புகள் 

இந்திய தேசிய காங்கிரஸ் அரசியல்வாதிகள்
1ஆவது மக்களவை உறுப்பினர்கள்
தமிழ்நாட்டு இந்திய விடுதலைப் போராட்ட வீரர்கள்
1903 பிறப்புகள்
1976 இறப்புகள்
இருபதாம் நூற்றாண்டு இந்திய அரசியல்வாதிகள்
வி. டி. கிருஷ்ணமாச்சாரி

வாங்கல் திருவேங்கடாச்சாரி கிருஷ்ணமாச்சாரி அல்லது வி. டி. கிருஷ்ணமாச்சாரி (Vangal Thiruvenkatachari Krishnamachari) (8 பிப்ரவரி 1881 – 14 பிப்ரவரி 1964), சட்டப் படிப்பு மற்றும்  இந்தியக் குடியியல் பணிகள் முடித்த இவர்,  பரோடா இராச்சியத்தின் பிரதம அமைச்சராக 1927 முதல் 1944 வரையிலும், பின்னர் ஜெய்பூர் இராச்சியத்தின் பிரதம அமைச்சராக 1946 முதல் 1949 முடிய பனியாற்றியவர். 
மேலும் இந்திய அரசியலமைப்பு நிர்ணய மன்றத்தின் துணைத் தலைவராகவும் பணியாற்றியவர். 
 
பின்னர் 1961 முதல் 1964 முடிய இந்திய நாடாளுமன்றத்தின் மாநிலங்களவை உறுப்பினராக பணியாற்றியவர்.

இளமை 
தற்கால கரூர் மாவட்டத்தின், வாங்கல் கிராமத்தில் 8 பிப்ரவரி 1881ல் பிறந்த தி. கிருஷ்ணமாச்சாரி, பள்ளிப் படிப்பை வாங்கல் கிராமத்திலும், கல்லூரி மற்றும் பட்டப்படிப்பை முறையே, மாநிலக் கல்லூரி, சென்னை, சென்னை சட்டக் கல்லூரியிலும் முடித்தவர்.

இந்தியக் குடியியல் பணிகள் 
இந்தியக் குடியியல் பணிகள் தேர்வில் வெற்றி பெற்ற வி. டி. கிருஷ்ணமாச்சாரி, 1913 முதல் 1919 முடிய சென்னை மாகாணம்|சென்னை மாகாண]] வருவாய்த் துறையின் கூடுதல் செயலாளாராகவும், பின்னர் விஜயநகரம் எஸ்டேட்டின் காப்பாளராக 1919 முதல் 1922 முடிய பணியாற்றினார்.

சுதேச சமஸ்தானங்களின்  பிரதிநிதி
பிரித்தானிய இந்தியாவின் கீழிருந்த அனைத்து சுதேச சமஸ்தானங்களில் ஒன்றான ஜெய்பூர் இராச்சியத்தின் சார்பாக இந்திய அரசியலமைப்பு நிர்ணய மன்றத்தின் உறுப்பினராக தேர்ந்தெடுக்கப்பட்டார்.

படைப்புகள்

அடிக்குறிப்புகள்

மேற்கோள்கள் 
 

1881 பிறப்புகள்
1964 இறப்புகள்

மாநிலங்களவை உறுப்பினர்கள்
இந்திய அரசியல்வாதிகள்
இந்திய எழுத்தாளர்கள்
பரோடா சமஸ்தான திவான்கள்
கரூர் மாவட்ட நபர்கள்
பாகமதி

பாகமதி (Bhaagamathie) ஜி. அசோக் இயக்கத்தில், வி. வம்சி கிருஷ்ணா ரெட்டி, பிரமோத் ஆகியோரின் தயாரிப்பில்,  அனுஷ்கா, உன்னி முகுந்தன், ஜெயராம், ஆஷா சரத் ஆகியோரின் நடிப்பில் வெளியாகியிருக்கும் தமிழ், தெலுங்கு இருமொழி திகில் திரைப்படம். இத்திரைப்படத்தின் படப்பிடிப்பு 206ஆம் ஆண்டில் படப்பிடிப்பு தொடங்கப்பட்டு, 2018 இல் திரையரங்குகளில் வெளியானது. ஒரு அரசியல்வாதியின் ஊழலைக் கண்டறிவதின் பொருட்டு, பேய் இருப்பதாகச் சொல்லப்படும் ஒரு வீட்டில் சிறை வைக்கப்பட்டு விசாரணை செய்யப்படும் ஒரு பெண்ணைச்சுற்றி நிகழும் கதையே பாகமதி.

நடிப்பு

அனுஷ்கா - சஞ்சலா ரெட்டி/ பாகமதியாக
ஜெயராம்- ஈஸ்வர் பிரசாத்தாக
உன்னி முகுந்தன்- சக்தியாக
ஆஷா சரத்- சிபிஐ இணை இயக்குநர் வைஷ்ணவியாக
பிரபாஸ் சீனு
தன்ராஜ்
முரளி சர்மா -காவல் உதவி ஆணையராக
தலைவாசல் விஜய்
வித்யுலேகா ராமன்

கதை
நாட்டுக்காக நல்லது செய்யும் அமைச்சர் ஒருவரை கடவுளர் சிலைகள் கடத்தல் வழக்கில் சிக்க வைக்கத் திட்டமிடுகிறது அரசு. அமைச்சரின் தனிச் செயலாளரான இந்திய ஆட்சிப்பணி அலுவலர் அனுஷ்காவை பாகமதி என்னும் பேய் வீட்டில் சிறையிலடைத்து புலனாய்வு நடத்துகின்றனர். தொடர்ந்து கொள்ளை போன கடவுள் சிலைகள் கிடைத்ததா? அரசு- அரசியல் சதுரங்கத்தில் அனுஷ்கா என்ன செய்கின்றார்? பாகமதி என்பவர் யார்? என்ற பல கேள்விகளுக்கு விடையளிக்கின்றது பாகமதி திரைப்படம்.

மேற்கோள்கள்

வெளி இணைப்புகள்

2018 தமிழ்த் திரைப்படங்கள்
இந்தியத் தமிழ்த் திரைப்படங்கள்
ஜெயராம் நடித்த திரைப்படங்கள்
தலைவாசல் விஜய் நடித்த திரைப்படங்கள்
தமன் இசையமைத்த தமிழ்த் திரைப்படங்கள்
பத்மாவத்

பத்மாவத் (Padmaavat')' (முந்தைய பெயர் பத்மாவதி),  பத்மாவதி காவியம்  திரைப்படமாக, 24 சனவரி, 2018 அன்று மும்பையில் வெளியானது.  இந்த  இந்தி மொழி திரைப்படத்தை இயக்கியவர் சஞ்சய் லீலா பன்சாலி. நடிகை தீபிகா படுகோண் பத்மாவதியாகவும், நடிகர் ரண்வீர் சிங் அலாவுதீன் கில்ஜியாகவும் நடித்துள்ளனர்.

கதைச் சுருக்கம்
1540இல் மாலிக் முகமது ஜெய்சி''  என்ற சூபிக் கவிஞர் எழுதிய பத்மாவதி காவியம் என்ற காவியத்தை அடிப்படையாகக் கொண்டு இத்திரைப்படம் தயாரிக்கப்பட்டுள்ளது. மேவார் கோட்டையை கைப்பற்றிய தில்லி சுல்தான் அலாவுதீன் கில்சியின் படைகளிடமிருந்து, தங்களை காத்துக் கொள்ள வேண்டி, ராணி பத்மாவதி உள்ளிட்ட  இராசபுத்திர  அரச குடும்ப பெண்களும் மற்றும் பணிப்பெண்களும்  கூட்டுத் தீக்குளிப்பு செய்து மாண்ட கதையைத் இத்திரைப்படம் விளக்குகிறது.

பிணக்குகள்
இத்திரைப்படத்தின் கதை, இராசபுத்திர குலப் பெண்களின் கண்ணியத்தை குறைப்பதாக உள்ளது எனக் கூறி, மேற்கு இந்தியா மற்றும் மத்திய இந்தியாவில் ஏற்பட்ட  பெரும் பிணக்குகளால், நவம்பர், 2017இல் வெளியாக வேண்டிய இத்திரைப்படத்தின் வெளியீட்டு நாள் தள்ளிப்போயிற்று.

இதனையும் காண்க
 பத்மாவதி காவியம்

மேற்கோள்கள்

வெளி இணைப்புகள்

 
 

இந்திய இந்தித் திரைப்படங்கள்
2018 இந்தித் திரைப்படங்கள்
முப்பரிமாணத் திரைப்படங்கள்
டெர்ட்-பியூட்டைல் அசிட்டேட்டு

{{chembox
| Watchedfields = changed
| verifiedrevid = 470602783
| Name = டெர்ட்-பியூட்டைல் அசிட்டேட்டு tert-Butyl acetate
| ImageFile = Tert-Butylacetat.svg
| ImageSize = 150px
| ImageAlt = டெர்ட்-பியூட்டைல் அசிட்டேட்டு கட்டமைப்பு வாய்ப்பாடு
| ImageFile1 = Tert-Butyl acetate 3D ball.png
| ImageSize1 = 190px
| ImageAlt1 = டெர்ட்-பியூட்டைல் அசிட்டேட்டு பந்து குச்சி மாதிரி
| PIN = டெர்ட்-பியூட்டைல் அசிட்டேட்டு
| OtherNames = 
|Section1=
|Section2=
|Section3=
|Section7=
}}

டெர்ட்-பியூட்டைல் அசிட்டேட்டு (tert-Butyl acetate)'' என்பது C6H12O2  என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். மூவிணைய பியூட்டைல் அசிட்டேட்டு என்ற பெயராலும் இதை அழைக்கலாம். நிறமற்றதாகவும் எளிதில் தீப்பற்றக்கூடிய நீர்மமாகவும், கற்பூரம் அல்லது அவுரிநெல்லியின் மணம் கொண்டதாகவும் இச்சேர்மம் காணப்படுகிறது. அரக்குகள், மிளிரிகள், மைகள், ஒட்டுப்பசைகள், மெலிவூட்டுப் பூச்சுகள் ஆகியனவற்றை உற்பத்தி செய்கையில் மூவிணைய பியூட்டைல் அசிட்டேட்டை கரைப்பானாகப் பயன்படுத்துகிறார்கள். சமீபத்தில் இச்சேர்மத்தை ஆவியாகும் கரிமச் சேர்மங்கள் என்ற பட்டியலில் இருந்து விலக்கு பெறும் தகுதியைப் பெற்றது.
 
அசிட்டிக் அமிலம் மற்றும் ஐசோபியூட்டலீன் ஆகியனவற்றைப் பயன்படுத்தி பேரளவில் டெர்ட்-பியூட்டைல் அசிட்டேட்டு தயாரிக்கப்படுகிறது.

மூவிணைய-பியூட்டைல் அசிட்டேட்டு, என்- பியூட்டைல் அசிட்டேட்டு, ஐசோபியூட்டைல் அசிட்டேட்டு, ஈரினைய-பியூட்டைல் அசிட்டேட்டு என்ற நான்கு மாற்றியங்கள் பியூட்டைல் அசிட்டேட்டுக்கு உண்டு.

மேற்கோள்கள்

வெளி இணைப்புகள் 
 ChemExpr.com
CDC - NIOSH Pocket Guide to Chemical Hazards

எசுத்தர் கரைப்பான்கள்
அசிட்டேட்டு எசுத்தர்கள்
மூவிணைய பியூட்டைல் சேர்மங்கள்
இனிப்பு மணம் கொண்ட இரசாயனங்கள்
நிமிர்

நிமிர் (Nimir) பிரியதர்சன் இயக்கத்தில், சந்தோஷ்,  டி. கருவில்லா ஆகியோரின் தயாரிப்பில்,  உதயநிதி ஸ்டாலின், நமீதா பிரமோத், மகேந்திரன்,பார்வதி நாயர் ஆகியோரின் நடிப்பில் வெளியாகியிருக்கும் தமிழ்த் திரைப்படம். தர்புகா சிவா, அஜனேஷ் லோக்நாத் ஆகியோரின் பாடலிசையிலும், ரோனி ரபேலின் பின்னணி இசையிலும் , என். கே ஏகாம்பரத்தின் ஒளிப்பதிவிலும், ஐயப்பன் நாயரின் படத்தொகுப்பிலும் 2018இல் திரையரங்குகளில்  இத்திரைப்படம் வெளியானது. இத்திரைப்படம் மகேஷிண்டே பிரதிகாரம் என்னும் மலையாளத் திரைப்படத்தின் தழுவல் கதையையொட்டி தமிழில் உருவாக்கப்பட்டது ஆகும்

நடிப்பு
 உதயநிதி ஸ்டாலின்- செல்வமாக
நமீதா பிரமோத்-மலராக
பார்வதி நாயர்-வள்ளியாக
துளசி- வள்ளியின் தாயாக
மகேந்திரன்-சண்முகமாக
சமுத்திரக்கனி- வெள்ளையப்பனாக
 எம். எசு. பாசுகர்-சதாவாக
 கருணாகரன்-விகடகவியாக
மாலா பார்வதி
அருள்தாஸ் அரசியல்வாதியாக
கஞ்சா கருப்பு
இமான் அண்ணாச்சி

கதை
ஒரு சண்டையில் செல்வத்தை (உதயநிதி) அடித்து விடுகிறார் வெள்ளையப்பன் (சமுத்திரக்கனி). வெள்ளையப்பனை திருப்பி அடிக்காமல் காலில் செருப்பு அணிய மாட்டேன் என சபதம் எடுக்கிறார் செல்வம். தன்னை அடித்து அவமானப்படுத்திய வெள்ளையப்பனை திருப்பி அடிக்காமல் செருப்பு அணிய மாட்டேன் என்று முடிவெடுக்கும் ஒரு ஒளிப்படக் கலைஞனின் சூளுரை என்னவானது என்பதே இத்திரைப்படத்தின் கதை.

சான்றுகள்

வெளி இணைப்புகள்
 

2018 தமிழ்த் திரைப்படங்கள்
இந்தியத் தமிழ்த் திரைப்படங்கள்
உதயநிதி ஸ்டாலின் நடித்த திரைப்படங்கள்
எம். எசு. பாசுகர் நடித்த திரைப்படங்கள்
எகிப்து உச்ச நீதிமன்றம்

எகிப்து உச்ச நீதிமன்றம் எகிப்து நாட்டின் தலைநகர் கைரோவில் உள்ளது. இந்த உச்ச நீதி மன்றம் உயர் நீதிமன்ற மேல் முறையீட்டு மனுக்களை விசாரித்து தீர்ப்பினை வழங்கும். உயர் நீதிமன்றம் மற்றும் நிர்வாக நீதிமன்றங்களுக்கு இடையில் உள்ள பிரச்சனைகளை தீர்ப்பதற்கு இந் நீதிமன்றம் அதிகாரம் அளிக்கிறது

நீதிமன்றத்தின் அரசியலமைப்பு
இந்த நீதிமன்றம் எகிப்து அரசியலமைப்பு சட்டத்தின் படி கட்டமைக்கப்பட்டது.

நீதிபதிகள்
 நீதிபதிகள் எகிப்து நாட்டின் பிரதம மந்திரியால் நியமிக்கப்படுகிறார். நீதிபதிகளின் ஓய்வுக்கால வயது 70 ஆகும்.

தலைமை நீதிபதி
 	தற்போது தலைமை நீதிபதியாக அப்துல் வஹாப் அப்துல் ரஸாக் பதவி வகிக்கிறார்.

தகுதிகள்

மேற்கோள்கள்
 எகிப்து உச்சநீதிமன்றம் பற்றி ஆங்கிலத்தில்
 எகிப்து அரசியலமைப்பு சட்டம்
 
உச்ச நீதிமன்றங்கள்
அகெல்பேடு

அகெல்பேடு (AkelPad) என்பது சி நிரலாக்க மொழியில் எழுதப்பட்ட உரைத்தொகுப்பி ஆகும். வின்டோசு வகை இயக்குதளங்களில் பயன்படுத்தும் நோக்கத்தோடு உருவாக்கப்பட்டது. நோட்பேடு உரைத்தொகுப்பிக்கு மாற்றாக உருவாக்கப்பட்டதாகத் தெரிவிக்கப்படும் இதில், அதனை விட அதிக வசதிகள் உள்ளன. அகெல்பேடு கட்டற்ற மென்பொருளாகவும்,  திறந்த மூல மென்பொருளாகவும்  திகழ்கிறது. சோர்சுஃபோர்சிலிருந்து இதுவரை 30 இலட்சம் பதிவிறக்கங்கள் ஆகியுள்ளன.

மேற்கோள்கள் 

கட்டற்ற மென்பொருட்கள்
கட்டற்ற உரைத்தொகுப்பிகள்
ஜி. குப்புசாமி நாயுடு

ஜி. குப்புசாமி நாயுடு (G.Kuppuswamy Naidu, 1884-1942) இந்தியாவின் முன்னோடி தொழில் முனைவோர்களில் ஒருவராவர். இவர் 1910ல் கோயமுத்தூர் நகரத்தில், பருத்தி பஞ்சு மூலம் நூல் மற்றும் துணி தயாரிக்கும்  லெட்சுமி ஆலையை நிறுவினார்.

பின்னர் உடுமலைப் பேட்டை மற்றும் கோவில்பட்டி நகரங்களில் லெட்சுமி ஆலையின் கிளைகளை நிறுவினார்.
 
விசைத்தறிகளையும், நெசவாலைகளுக்குத் தேவையான உதிரி பாகங்களையும் உற்பத்தி செய்ய லெட்சுமி மெசின் ஒர்கஸ் (LMW) எனும் தொழிற்சாலையை கோயம்புத்தூர், பாப்பநாயக்கன் பாளையத்தில் நிறுவினார்.
மேலும் ஏழை மக்கள் மற்றும் தொழிலாளர்களின் நலனுக்காக பள்ளிகள் மற்றும் மருத்துவமனைகள் அமைத்துக் கொடுத்தார்.

குடும்பம்
ஜி. குப்புசாமி நாயுடுவின் மகன்கள் ஜி. கே. தேவராஜுலு மற்றும் ஜி. கே. சுந்தரம் ஆவார். இவரது மகன்கள்,  லெட்சுமி ஆலை நிறுவனத்தை மேம்படுத்தினர்.

மேற்கோள்கள் 

தமிழ்நாட்டில் நெசவுத் தொழில்
கோவை மக்கள்
1884 பிறப்புகள்
1942 இறப்புகள்
ஈடித் செகாவி

ஈடித் செகாவி (Idit Zehavi) () (பிறப்பு 1969) ஓர் இசுரவேல் வானியற்பியலாளரும் ஆராய்ச்சியாளரும் ஆவார். இவர் அண்டப்படம் வரைதலில் உள்ள பிறழ்வைக் கண்டுபிடித்தார். இது புடவி எப்படி விரிவடைந்து வருகிறது என்பதை விளக்கியது. இவர் சுலோன் இலக்கவியல் வாணளக்கைக் குழுவில் ஓர் உறுப்பினர் ஆவார். இவர் ஆண்டுதோறும் வெளியிடப்படும் தாம்ப்சன் இரூட்டர் வெளியீட்டின்படி, உலகிலேயே பரவலாக மேற்கோள் சுட்டப்படும் அறிவியலாளர் ஆவார்.

வாழ்க்கை 
ஈடித் செகாவி 1969 ஆம் ஆண்டு இசுரேலில் பிறந்தார்.

தேர்ந்தெடுத்த பணிகள்

மேற்கோள்கள்

வெளி இணைப்புகள் 
WorldCat Publications
ResearchGate publications list

1969 பிறப்புகள்
வாழும் நபர்கள்
இசுரேலிய பெண் அறிவியலாளர்கள்
இசுரேலிய வானியலாளர்கள்
பெண் வானியலாளர்கள்
ஒய்மயாகோன்

ஒய்மயாகோன் (Oymyakon) (, , கிழக்கு உருசியாவின் சைபீரியா பகுதியில் உள்ள சகா குடியரசில் அமைந்த ஒய்மயாகோன்ஸ்கி மாவட்டத்திலுள்ள ஒரு கிராமம் ஆகும். அன்டார்டிகாவுக்கு வெளியே பூமியில் மிகவும் குளிரான ஒய்மயாகோன் கிராமம்,  இண்டிகிர்கி ஆற்றின் கரையில் உள்ளது. 
இக்கிராமத்தின் மொத்த மக்கள் தொகை 500 ஆகும்.

புவியியல்
வடகிழக்கு  ருசியாவின் சைபீரியாவில் உள்ள சகா குடியரசில் அமைந்த ஒய்மயாகோன் கிராமம், கடல் மட்டத்திலிருந்து 750 மீட்டர் உயரத்தில் அமைந்துள்ளது.   இக்கிராமத்தில் குளிர் காலங்களில், குறிப்பாக  டிசம்பர் மாதத்தில் சூரிய ஒளி அதிகபட்சம் மூன்று மணி வரையும்; கோடைக்காலத்தில் குறிப்பாக சூன் மாதத்தில் 21 மணி நேரம் வரையும் காணப்படுகிறது.

வாழ்க்கை நிலை
மக்கள் தொகை 500 மட்டுமே கொண்ட இக்கிராம மக்களின் தேவைகளை நிறைவேற்ற ஒரே ஒரு வணிக நிலையம் உள்ளது. குளிர்காலங்களில் குழாய்களில் வரும் நீர் உறைந்து விடுவதால், மக்கள் அன்றாடப் பணிகளை நிறைவேற்றுவதற்கு  கடும் சவாலாக உள்ளது. இங்கு மக்கள் போக்குவரத்திற்கு குதிரைகளையும் மற்றும் மாடு, நாய்களை வளர்க்கின்றனர்.

தட்பவெப்பம்
சனவரி, 2018ல் இக்கிராமத்தின் குளிர்கால குறைந்தபட்ச வெப்ப நிலை   - 68°C டிகிரி ஆகவும்; சூலை, 2017ல் கோடைகால அதிக பட்ச வெப்ப நிலை 15°C  ஆகவும் இருந்தது.

ஊடகங்களில்
ஒய்மயாகோன் கிராமமும்; அதன் குளிர்காலம் குறித்தும் காட்சி ஊடகங்களில் தொலைக்காட்சி தொடராக வெளிவந்துள்ளது:
  "The Winter's Tale",  1996  PBS   தட்ப வெப்ப ஆவணப்படத் தொடர் PBS  Savage Skies.
Cameraman Geoff Mackley along with Rachael Wilson and Mark Whetu from New Zealand, made an episode for Discovery Channel series Dangerman. They were accompanied by translator Rob Walker (USA) and Vyacheslav Ipatiev (TourServiceCenter). Geoff rode the bull which pulled the water tank sledge to the spring, and spent a night outside in a tent.
  "Hot and Cold" ,  2010  பிபிசி ஆங்கிலத் தொடர்.
 "Chilling Out"  ஆஸ்திரேலியா தொலைக்காட்சி தொடர், 1 ஏப்ரல் 2012
"Coldest Road,"  டிஸ்கவரி தொலைக்காட்சி
  '' "Dead Red"  தொலைக்காட்சித் தொடர்

மேற்கோள்கள்

வெளி இணைப்புகள்

 Coldest Village on Earth - காணொளி 
Oymyakon 1996/97 Expedition
2008/09 Expedition
City map Oymyakon
Video report from SkyNews
Life in Oymyakon. AskYakutia.com
Russia: The Bull of Winter Season 3 Episode 2 Departures
General information about Oymyakon

உருசியாவின் புவியியல்
சைபீரியா
சிருங்கார ரசம்

சிருங்கார ரசம் அல்லது காதல் சுவை (Sringara) (, ) (Śṛngāra, शृङ्गार), இந்தியப் பாரம்பரிய நாட்டியம், இசை, கவிதை, நாடகம், ஓவியம் மற்றும் சிற்பத்துறையில் வெளிப்படும் கேளிக்கை, வெறுப்பு, கோபம், பயம், பொறாமை, கருணை, வீரம் போன்ற  நவரசங்களில் ஒன்றான அன்பு, காதல், ஆசை போன்றவைகளை வெளிப்படுத்துவதே சிருங்கார ரசம் ஆகும்.

பாரம்பரிய பரதநாட்டியம், கதக், மணிப்புரி, ஒடிசி மற்றும் மோகினியாட்ட நாட்டியக் கலைஞர்கள் சிருங்காரச் சுவையை அதிகம் வெளிப்படுத்துவதில் வல்லுநர்கள். இந்தியச் சிற்பங்கள், ஓவியங்கள், கவிதைகள் மற்றும் நாட்டியங்களில், நவ ரசங்களில் (ஒன்பது சுவைகளில்) சிருங்கார ரசம் எனும் காதல் சுவையுடன் அதிகமாக  வெளிப்படும் வண்ணம் அமைந்துள்ளது. 

பாரதியின் கண்ணன் பாட்டிலும் , காளிதாசரின்  சாகுந்தலம், மேகதூதம், விக்கிரமோர்வசியம், மாளவிகாக்கினிமித்திரம் போன்ற இலக்கியங்களில் சிருங்கார ரசம் (காதல் சுவை) அதிகம் கொண்டது. 
 
கிருட்டினை நாயகனவும், கோபியர்கள், தங்களை கிருட்டிணரின் நாயகிகளாகப் பாவித்து  கிருட்டிணருடன் சேர்ந்து ஆடும் ராசலீலை நாட்டியம் சிருங்கார ரசம் மிக்கதாகும். 

கஜுராஹோ மற்றும் கொனார்க்  ஆகிய இடங்களில் அமைந்துள்ள சிற்பங்கள் சிருங்கார ரசத்தை அதிகம் வெளிப்படுத்தும் வண்ணம் செதுக்கப்பட்டுள்ளது.

மேற்கோள்கள்

வெளி இணைப்புகள்
Sringara  - a Knol article elaborating on the subject

பரதநாட்டியம்
இந்திய நடனங்கள்
கடவுள் (திரைப்படம்)

கடவுள் (Kadavul) வேலு பிரபாகரன் இயக்கத்தில், எச். அன்ராஜ் தயாரிப்பில்,  வேலு பிரபாகரன், அருண் பாண்டியன், மணிவண்ணன், மன்சூர் அலி கான், ரோஜா ஆகியோரின் நடிப்பில் வெளியான, நாத்திகம் குறித்த தமிழ்த் திரைப்படம். இத்திரைப்படம் இளையராஜாவின் இசையில், வேலு பிரபாகரனின் ஒளிப்பதிவில்,  நந்தமுரி ஹரிபாபுவின் படத்தொகுப்பில் 5 திசம்பர் 1997இல் வெளியானது.

நடிப்பு

வேலு பிரபாகரன்- இராஜபாண்டியன்
மணிவண்ணன்- கடவுள்
அருண் பாண்டியன்- தமிழரசன்
மன்சூர் அலி கான்-சண்முகம்
ரோஜா- பார்வதி
இராகுல்- முத்து
நந்தினி- தேன்மொழி
வி. கோபாலகிருஷணன்- பார்வதியின் தந்தை
கரிகாலன்- வேலுசாமி
நாக கண்ணன்
ரூபாஸ்ரீ-செண்பகம்
ஜெ. இலிதா- தேன்மொழியின் அன்னை
சகீலா
வின்சென்ட் ராய்
மீசை முருகேசன்- நாயுடு
பாண்டு

கதை
கடவுளை நம்பும் ஒரு இளம்பெண் பார்வதி. பார்வதியின் தந்தை ஒரு ஒரு கோயிலின் அர்ச்சகராக இருப்பவர். இரு சாதியினரிடையே கோயில் திருவிழாவில் ஏற்படும் முரண்பாடுகளினால், நீதிமன்ற ஆணையின்படி கோயில் இழுத்து மூடப்படப்பட்டு ஐந்து ஆண்டுகளுக்குப்பிறகு திறக்கப்படுகின்றது. முத்துவாவும் தேன்மொழியும் இருவேறு சாதியைச்சார்ந்த காதலர்கள். முத்து, தேன்மொழியின் காதல் தேன்மொழியின் மாமாவிற்குத் தெரிந்துவிடுகின்றது; அவர் முத்துவை மணம் செய்துகொள்ள தேன்மொழியை வற்புறுத்துகின்றார்.

சண்முகமாக (மன்சூர் அலி கான்) ஊழல் செய்யும் ஒரு சட்டமன்ற உறுப்பினர், அவர் ஒரு பெண்ணைக் கொன்றுவிட்டு தமிழரன் (அருண்பாண்டியன்) மீது பழியைச்சுமத்துகிறார். தமிழரன் அநீதிக்கெதிராக புரட்சியை முன்னெடுக்கும் ஒரு களப்போராளி.

தமிழரசன் அவரைக்கொல்ல முயற்சிக்கிறார், ஆனால் தோல்வி அடைந்து இறுதியில் சண்முகத்தின் பணத்தை திருடி விடுகின்கிறார். இந்தச்செயலில் தமிழரசன் காயமடைந்துவிடுகின்றார் அவரை, பாலியல் தொழிலாளர் செண்பகம் (ரூபஸ்ரீ) கவனித்துக் கொள்கிறார்.இப்படம் ஒரே நேரத்தில் மூன்று தடத்தில் மாறி, மாறிச் செல்கின்றது. இராஜபாண்டி (வேலு பிரபாகரன்), ஒரு நாத்திகர், கடவுளின் மறுப்புப்பரப்புரையைச் செய்கின்றார். ஒரு நாள், அவளது மாமா கே.சண்முகத்திடமிருந்து பார்வதியைக் காப்பாற்றுவதுடன், அவரையே (பார்வதியை)  திருமணம் செய்துகொள்கிறார். விரைவில், இராஜபாண்டி பக்தர்களால் தாக்கப்படுகிறார். இச்சூழலில் கோபத்தில், இராஜபாண்டி கடவுளிடன் ஒரு மனிதனாக மாறி, மனிதர்களைப் புரிந்துகொள்ள இயலுமா என கடவுளிடன் சவால் விடுகின்றார், கடவுள் (மனிதனை) மனிதனாகத் தோன்றுகிறார். இறுதியில் என்ன நிகழ்ந்த்து என்பதே கதை.

இசை

இத்திரைப்படத்தில் ஆறு பாடல்களுக்கான இசை, பின்னணி இசை  ஆகியப்பணிகளை இளையராஜா மேற்கொண்டுள்ளார், இப்படத்திற்கான பாடல்களை வாலியும், புலமைப்பித்தனும் எழுதியுள்ளனர்.

மேற்கோள்கள்

வெளி இணைப்புகள் 

1997 தமிழ்த் திரைப்படங்கள்
இந்தியத் தமிழ்த் திரைப்படங்கள்
இளையராஜா இசையமைத்த திரைப்படங்கள்
மணிவண்ணன் நடித்த திரைப்படங்கள்
ரோஜா நடித்த திரைப்படங்கள்
மன்சூர் அலி கான் நடித்த திரைப்படங்கள்
உபுண்டு மென்பொருள் நடுவம்

உபுண்டு மென்பொருள் நடுவம் (Ubuntu software center) என்பது உபுண்டு வகை இயக்குதளங்களில் நிறுவி, பயன்படுத்தும் மென்பொருள் பொதிகளை, தன்னகத்தேக் கோர்த்து வைக்கும் சேமிப்பகம் ஆகும். இணையத்தின் வழியே இதிலிருந்து தேவையான மென்பொருட்களை நாம் பதிவிறக்கி நிறுவிக்கொள்ள இயலும். பொதுவாக லினக்சு வகைக்கணினிகளுக்கென, ஒவ்வொரு  இயக்குதளங்களும்,  ஒவ்வொரு வெளியீட்டின் போதும், தனித்துவ அடிப்படையானத் தேவைகளோடு மென்பொருட்களை வெளியிடுகிறது. அதில் ஒன்றை தேர்ந்தெடுத்து கணினியில் நிறுவிய பிறகு, நமக்குத் தேவையான மென்பொருட்களை அதன் பொதிய மேலகத்தில் இருந்து நிறுவிக் கொள்ளலாம். அதனதன் பொதிய மேலக மென்பொருட்களை நிறுவிக் கொள்வதால், கணினியில் இயக்கக் கோளாறுகள் பெரும்பாலும் வருவதில்லை.

இதில் தேவைப்படும் மென்பொருட்களை, படத்தில் காட்டியபடி படவிவரங்களில்(GUI) தேர்ந்தெடுத்து, அங்குள்ள நிறுவு என்ற பொத்தானை அழுத்தினால், அது தானாகவே நிறுவப்பட்டு விடும். எனினும், முனையத்தில் வழியே நிறுவுவது சிறப்பான ஒன்றாகவும், புதிய பதிப்பும் கிடைக்கும் வாய்ப்பு அதிகம் உள்ளது.
முனையத்தின் வழியே நிறுவ, முதலில்  என இட வேண்டும். அதன்பிறகே,,இட வேண்டிய கட்டளைத் தொடர் யாதெனில்,  'மென்பொருளின்பெயர்', அதே மென்பொருளை மென்பொருள் கட்டகத்தில் இருந்து நீக்க,  'மென்பொருளின்பெயர்' இட வேண்டும்.

மேற்கோள்கள் 

உபுண்டு (இயக்குதளம்)
கோபால ராமானுஜம்

கோபால ராமானுஜம் 28 மே 1915ல் இராமநாதபுரத்தில் பிறந்தவர். இந்திய தேசிய தொழிற்சங்க காங்கிரஸின் இந்திய அரசியல்வாதி மற்றும் இணை நிறுவனர் கோபாலா ராமானுஜம் ஆவார். இவர் 1915 மே 28 இல் தமிழ்நாட்டிலுள்ள ராமநாதபுரம் மாவட்டத்தில் உள்ள எட்ர்கோட்டால் கிராமத்தில் பிறந்தார். பத்ம பூஷனின் மூன்றாவது மிகப்பெரிய இந்திய சிவில் விருதை அவர் பெற்றார்

தொழிற்சங்கம் 

1945 முதல் 1947 வரை ஹிந்துஸ்தான் மஸ்டூர் செவாக் சங்கத்திலும் மகாத்மா காந்தி நிறுவப்பட்ட மஹூர் மகாஜன், தொழிற்சாலையில் பயிற்சி பெற்றார். அவர் 1958 முதல் 1960 வரை ஐ.என்.டி.யூ.யு தலைவராகவும், 1964 முதல் 1984 வரை பொதுச் செயலாளராகவும் இருந்தார். 1985 ஆம் ஆகண்டில் மீண்டும் தலைவராக தேர்ந்தெடுக்கப்பட்டார்.

தொழிற்சங்கவாதத்திற்கான தனது பொறுப்பைக் கௌரவிப்பதற்காக, சென்னையில் உள்ள தேசிய மையமான தொழிற்துறை வணக்கம், வருடாந்த ஜி. ராமானுஜம் நினைவு விரிவுரை நடத்துகிறது. தமிழ்நாடு தொழிற்கல் ஆய்வு நிறுவனம் என்ற பெயரில் அவரது பெயரில் ஒரு நிரந்தர நாற்காலியும் உள்ளது.

ஆளுநர் 

ஒடிசாவிற்கு மாற்றப்படுவதற்கு முன்னர், ஆகஸ்ட் 4, 1994 முதல் 18 ஜூன் 1995 வரை கோவாவின் ஆளுநராக இருந்தார். பின் அவர் ஒடிசாவிற்கு மாற்றப்பட்டார்.  அவர் ஒடிசா ஆளுநராக 18 ஜூன் 1995 இல் பதவியேற்று 1997 ஜனவரி 30 வரை இருந்தார். பின் மீண்டும் அவர் 13 பிப்ரவரி 1997 முதல் 13 டிசம்பர் 1997 வரை ஒடிசா ஆளுநராக பணியாற்றினார்.

1997 நவம்பர் 22 முதல் 23 நவம்பர் 1997 வரை ஆத்திரப் பிரதேசத்தின் கூடுதல் பொறுப்பையும் அவர் பெற்றார்.

இறப்பு 
26 ஜூன் 2001ல் தனது 81 வது வயதில் இயற்கை ஏய்தினார்.

மேற்கோள்கள் 

கோவாவின் ஆளுநர்கள்
ஒடிசா ஆளுநர்கள்
பத்ம பூசண் விருது பெற்ற தமிழர்கள்
ஜான் ரஸ்கின்

ஜான் ரஸ்கின் (John Ruskin) (8 பிப்ரவரி 1819 – 20 சனவரி 1900) விக்டோரியா காலத்தில் இங்கிலாந்தில் வாழ்ந்த பிரபல ஆங்கில எழுத்தாளர், கலை விமர்சகர், ஓவியர், சமூக சிந்தனையார் மற்றும்  கொடை வள்ளல் ஆவார்.  கட்டுரைகள், கவிதைகள், விரிவுரைகள், ஓவியங்கள், கையேடுகள் மற்றும் கடிதங்கள் ஆகியன இவரது படைப்புகளில் அடங்கும். லண்டன் கிங்ஸ் கல்லூரி மற்றும் ஆக்ஸ்போர்டு பல்கலைக்கழகம் ஆகியவற்றில் பேராசிரியராகப் பணியாற்றியுள்ளார்.

இவரது தத்துவங்கள்
அனைவருக்கும் அனைத்தும் கிடைக்க வேண்டும் என்ற பரந்த நோக்கம் கொண்ட இவரது தத்துவங்கள்:

 உலகின் மிக அழகான விஷயங்கள் பெரும்பாலும் பயனற்றவையே என்பதை நினைவில் வைத்துக்கொள்ளுங்கள்; உதாரணமாக, மயில்கள் மற்றும் அல்லிப்பூக்கள்.
 ஒருவன் என்ன நோக்கத்திற்காக செலவு செய்கிறான் என்பதைவிட அவன் எவ்வளவு பணத்தை சம்பாதிக்கிறான் என்பது முக்கியமல்ல.
 ஒரு சிறிய அன்பை குழந்தைகளிடம் செலுத்திப் பாருங்கள், அதற்கான பெரிய பலனை அவர்களிடமிருந்து திரும்பப் பெறுவீர்கள்.
 தரம் என்பது ஒருபோதும் எதிர்பாராமல் நிகழ்வது அல்ல; அது எப்போதும் ஒரு அறிவார்ந்த முயற்சியின் விளைவே.
 ஒரு சிறிய சிந்தனை மற்றும் ஒரு சிறிய கருணையானது செல்வத்தைப் பெறுவதற்கான மிகப்பெரிய ஒப்பந்தத்தை விட மதிப்பு மிக்கது.
 எப்பொழுது அன்பு மற்றும் திறமை இரண்டும் ஒன்றிணைந்து செயல்படுகின்றதோ, அப்பொழுது ஒரு தலைசிறந்த வெற்றியை எதிர்பார்க்கலாம்.
 நல்ல வானிலை மட்டுமே பல வகைகளில் உள்ளதே தவிர, மோசமான வானிலை என்ற ஒன்று இல்லவே இல்லை.
 அனுபவம், அறிவு மற்றும் ஆர்வம் ஆகிய ஒன்றுபட்ட சக்திகளின் செயல்பாடே திறமை எனப்படுகிறது.
 பொய்யான விஷயங்களின் சாராம்சம் வார்த்தைகளில் இல்லை, வஞ்சகத்தில்தான் இருக்கின்றது.
 குற்றத்தை தடுப்பதற்காக நீதிபதியின் கையிலுள்ள இறுதியான மற்றும் குறைந்த பயனுள்ள கருவியே தண்டனை என்பது.* உண்மையான சிறந்த மனிதர்களுக்கான முதல் சோதனை என்பது அவர்களின் பணிவே.

ஈர்க்கப்பட்டவர்கள்
மகாத்மா காந்தி, தென்னாப்பிரிக்காவின் ஜோகன்னஸ்பர்கிலிருந்து டர்பனுக்கு, தொடருந்தில் பயணிக்கும் போது, ஜான்ரஸ்கின் எழுதிய கடையனுக்கும் கடைத்தேற்றம் (Unto This Last) எனும் நூலை படித்து முடித்த போது, அவரது  வாழ்க்கைப் பாதையையே மாற்றிவிட்டது. இந்நூலின் தாக்கத்தால் காந்திக்கு சமுதாயப் பணிகள் மீது ஆர்வம் ஏற்பட்டது. இதனால் காந்தி சமூகத் தொண்டு செய்வதில் அதிகம் ஈர்க்கப்பட்டார் எல்லோருக்கும் எல்லாம் கிடைக்க வேண்டும் என்ற கருத்தை வலியுறுத்தும், ஜான் ரஸ்கின் எழுதிய இந்நூல், பின்னாளில் காந்தியடிகள் சர்வோதயம் தத்துவத்தை வலியுறுத்தினார். அமைப்பை நிறுவத் தூண்டியது. ஜான் ரஸ்கின் எழுதிய Unto This Last நூலை, காந்தியடிகள் குஜராத்தி மொழியில் மொழிபெயர்த்து வெளியிட்டார்.

மேற்கோள்கள்

வெளி இணைப்புகள்

ஜான் ரஸ்கின் இணையதளம்  
 Who Was John Ruskin [1819 – 1900
Don't put John Ruskin down

1819 பிறப்புகள்
1900 இறப்புகள்
ஆங்கில எழுத்தாளர்கள்
ஆங்கிலேய எழுத்தாளர்கள்
மெய்யியலாளர்கள்
நேபாள மக்கள் இயக்கம், 1990

நேபாள மக்கள் இயக்கம், 1990 ( 1990 People's Movement)  () நேபாளத்தின் ஷா வம்ச மன்னர்களின் முடியாட்சி மற்றும் அரசியல் கட்சிகள் சார்பற்ற தேசியப் பஞ்சாயத்து ஆட்சி அமைப்பை அகற்றி, அரசியல் அமைப்புச் சட்டத்திற்குட்பட்ட பல அரசியல் கட்சிகள் கொண்ட ஜனநாயக ஆட்சியை நிறுவிட வலியுறுத்தி நேபாளி காங்கிரஸ் உள்ளிட்ட அனைத்து இடதுசாரி முன்னனி அரசியல் கட்சிகள் நடத்திய போராட்டம், 18 பிப்ரவரி 1990  முதல் 8 ஏப்ரல் 1990 முடிய நடைபெற்றது.   நேபாள மன்னருக்கு எதிராக தொடர் போராட்டங்கள் நடைபெற்றது.    இப்போராட்டத்தின் விளைவாக இடதுசாரி கட்சிகள் ஒன்றிணைந்து, நேபாள கம்யுனிஸ்ட் கட்சி (மார்க்சிஸ்ட்-லெனினிஸ்ட் ஒன்றியம்) எனும் புதிய அரசியல் கட்சி உதயமானது. 

இப்போராட்டங்களை நசுக்குவதற்காக, மன்னரின் கைப்பாவையான, அரசியல் கட்சிகள் சார்பற்ற தேசியப் பஞ்சாயத்து ஆட்சியினர், 17 பிப்ரவரி 1990 அன்று, அனைத்து அரசியல் கட்சிகளின் தேசிய மற்றும் மாவட்டத் தலைவர்களை கைது செய்து சிறையில் அடைத்ததுடன், நாட்டில் அனைத்து அரசியல் கட்சிகளையும் தடை செய்தது. மேலும் அனைத்து ஊடகங்களின் செய்திகளும் தணிக்கை செய்த பிறகே வெளியிடப்பட்டது. செய்தித் தொடர்புகள் துண்டிக்கபப்ட்டது. 

பிப்ரவரி இறுதியில் பக்தபூர் நகரத்தில் காவல்துறையினர் போராட்டக்காரர்களை சுட்டதில் 12 பேர் கொல்லப்பட்டனர். இதனால் ஜனநாயக அமைப்புக்கான போராட்டங்கள் நாடு முழுவதும் கலவரமாக மாறியதால், அனைத்து வணிக, கல்வி, தொழிற்சாலைகள்,  அலுவலகங்கள் மூடப்பட்டது. 

நேபாளத்தின் தேசியத் தலநகரம் காட்மாண்டு மற்றும் அதன் சுற்றியுள்ள நகரங்களிலும்  போராட்டம் பரவியது. ஏப்ரல் துவக்கத்தில் இராணுவம் லலித்பூரில் போராட்டக்காரர்களை சுட்டதால், கோபமடைந்த 2,00,000 போராட்டக்காரர்கள் காட்மாண்டுவை நோக்கி படையெடுத்தனர். 

இறுதியாக நேபாள மன்னர் பிரேந்திரா  போராட்டக்கார்களின் கோரிக்கைகளை ஏற்றார். போராட்டம் திரும்பப் பெறப்பட்டது. 8 ஏப்ரல் 1990ல் நேபாள அரசியல் கட்சிகள் மீதான தடையை  நீக்கப்பட்டது.  19 ஏப்ரல் 1990ல் நேபாளி காங்கிரஸ் கட்சியின் நேபாள பிரதம அமைச்சர் கிருஷ்ண பிரசாத் பட்டாராய் தலைமையில் புதிய அரசியல் அமைப்பு நிர்ணய மன்றம் அமைக்கப்பட்டது. நேபாளத்தில் மன்னரின் இறுதி முடிவுக்குட்பட்ட நேபாள அரசியல் அமைப்புச் சட்டம் இயற்றபட்டு, பல அரசியல் கட்சிகள் கொண்ட நாடாளுமன்றம் அமைக்கப்பட்டது.

இதனையும் காண்க
 நேபாள மக்கள் புரட்சி
 நேபாள காலக் கோடுகள்
 நேபாள பிரதம அமைச்சர்கள்
 நேபாள தேசியப் பஞ்சாயத்து

மேற்கோள்கள்

மேலும் படிக்க

நேபாள அரசியல்
நேபாள வரலாறு
புரட்சிகள்
கியாதி

கியாதி (Khyati (), பிரஜாபதி தக்கன்-பிரசுதி தம்பதியரின் 32 மகள்கள் பிறந்தனர். தக்கனின் மற்றொரு மனைவியான பஞ்சஜனிக்கு 64 குழந்தைகள் பிறந்தனர்.அதில் ஒரு மகளான கியாதியை பிருகு முனிவருக்கு மணமுடித்து வைத்தார். பிருகு-கியாதி தம்பதியருக்கு தாதா மற்றும் விதாதா எனும் இரு மகன்களும், பார்கவி எனும் மகளும் பிறந்தனர்.

மேற்கோள்கள் 

இந்து தொன்மவியல் மாந்தர்
வேலைக்காரன் (2017 திரைப்படம்)

வேலைக்காரன் (Velaikkaran) மோகன் ராஜாவால் எழுதி இயக்கிப்பட்ட 2017இல் வெளிவந்த தமிழ் மொழி அதிரடித் திரைப்படம் ஆகும். இந்தப் படத்தை ஆர்.டி.ராஜா தயாரித்துள்ளார். இத்திரைப்படத்தில் சிவ கார்த்திகேயன், பகத் பாசில், சினேகா மற்றும் நயன்தாரா உள்ளிட்டோர் நடித்துள்ளனர். அனிருத் ரவிச்சந்திரனால் இசையமைக்கப்பட்டு ராம்ஜியால்  ஒளிப்பதிவு செய்யப்பட்டுள்ளது. 40 கோடி ரூபாய் செலவில் உருவாக்கப்பட்ட இத்திரைப்படமானது  திசம்பர் 22, 2017 அன்று வெளியிடப்பட்டது.

நடிப்பு
 சிவ கார்த்திகேயன் - அறிவழகன் 
 பகத் பாசில் - ஆதி
 நயன்தாரா - மிர்னலினி 
 சினேகா - கஸ்தூரி
 ரோபோ சங்கர் - சின்னத் தம்பி
 பிரகாஷ் ராஜ் - காசி

மேற்கோள்கள்

வெளி இணைப்புகள் 
 

2017 தமிழ்த் திரைப்படங்கள்
இந்தியத் தமிழ்த் திரைப்படங்கள்
சிவகார்த்திகேயன் நடித்த திரைப்படங்கள்
நயன்தாரா நடித்த திரைப்படங்கள்
சினேகா நடித்த திரைப்படங்கள்
பிரகாஷ் ராஜ் நடித்த திரைப்படங்கள்
தம்பி ராமையா நடித்த திரைப்படங்கள்
அனிருத் ரவிச்சந்திரன் இசையமைத்த திரைப்படங்கள்
முரியா மக்கள்

முரியா மக்கள்  (Muria) பழங்குடி மக்கள் ஆவார். இந்திய அரசு, இம்மக்களை பட்டியல் பழங்குடியினத்தில் வைத்து கல்வி, பொருளாதார சலுகைகள் வழங்குகிறது.  முரியா மக்கள், கோண்டுகளின் ஒரு பிரிவினர் ஆவார்.  முரியா மக்கள் சத்தீஸ்கர் மாநிலத்தின் பஸ்தர் மாவட்டக் காடுகளில் கூட்டமாக சேர்ந்து வாழ்கின்றனர். அனைத்துண்ணிகளான முரியா மக்கள் மது பானம் விரும்பி பருகுவர். முரியா பழங்குடி மக்கள் பாரம்பரியமாக ஒற்றுமையுடன் கூட்டாகக் காடுகளில் உள்ள காய்-கனிகள், இறைச்சிக்கான உணவு, தேன் சேகரித்து தங்கள் பொருளாதாரத்தை வளர்த்துக் கொள்கின்றனர்.
  
திருமணத்திற்கு முன், முரியா பழங்குடி இளம் காதலர்கள் பாலுறவில் ஈடுபட தனித் தங்குமிடங்கள் அமைத்துள்ளனர். பெண் கர்ப்பம் தரித்த பிறகே, ஆணுடன் திருமணம் நடத்தி வைக்கும் வழக்கம் உள்ளது.

வாழிடம்
முரியா மக்கள் தண்டகாரண்யம் பகுதிகளில் ஒன்றான  கிழக்கு மத்தியப் பிரதேசம் மற்றும்  சத்தீஸ்கர் மாநிலத்தின் பஸ்தர் மாவட்டத்தின்  பாயும் இந்திராவதி ஆற்றுப் பகுதியில் கூட்டம் கூட்டமாக வாழ்கின்றனர்.

சமயம்
முரியா மக்கள் ஆன்ம வாத நம்பிக்கை கொண்டோர் எனிலும் குல தெய்வங்களையும் வழிபடுகின்றனர்.

மேற்கோள்கள்

ஆதார நூற்பட்டியல்

இந்தியப் பழங்குடிகள்
பஸ்தர் மாவட்டம்
யெசீ கிறித்தியான்சென்

யெசீ கிறித்தியான்சென் (Jessie Christiansen)) ஓர் ஆத்திரேலிய-அமெரிக்க வானியலாளர் ஆவார். இவர் நாசாவின் கலிபோர்னியா தொழில்நுட்ப நிறுவனத்தின்  புறக்கோள் அறிவியல் நிறுவனத்தில் பணிபுரிகிறார்.

கல்வி 
2002 ஆம் ஆண்டில் யெசி  கிறித்தியான்சென்  பிரிசுபேனில் உள்ள கிரிஃபித் பல்கலைக்கழகத்தில் இயற்பியல் மற்றும் கணிதத்தில் இளங்கலை அறிவியல் (மேம்பட்ட ஆய்வுகள்) படித்து முடித்தார். கான்பெராவில் உள்ள ஆத்திரேலியன் தேசியப் பல்கலைக்கழகத்தில் வானியல் துறையில் இள்நிலை அறிவியல்  பட்டம் பெறுவதற்காக இவர் தனது படிப்பைத் தொடர்ந்தார். மைக்கேல் ஆசுலேயின் மேற்பார்வையின் கீழ் 2007 ஆம் ஆண்டில் நியூ சவுத் வேல்சு பல்கலைக்கழகத்தில் முனைவர் பட்டம் பெற்றார்.

ஆராய்ச்சி

மக்கள் ஈடுபாடும் உறவும்

மேற்கோள்கள் 

வாழும் நபர்கள்
பெண் அறிவியலாளர்கள்
ஆத்திரேலியப் பெண் அறிவியலாளர்கள்
ஆத்திரேலிய வானியலாளர்கள்
ஆத்திரேலிய வானியற்பியலாளர்கள்
பெண் வானியலாளர்கள்
பெண் வானியற்பியலாளர்கள்
சோர்சுஃபோர்ச்

சோர்சுபோர்ச் (SourceForge) என்பது இணைய வழி அடிப்படையிலான  கட்டற்ற/திறமூல மென்பொருட்களை வழங்கும் சேவையகம் ஆகும். இதன் சேவை இது போன்ற மென்பொருளாளர்களுக்கு மிகவும் பயன் தர வல்லதாக உள்ளது. காரணம், இதனில் அனைத்து மென்பொருட்களையும் காக்கவும், பேணவும், தொடர்ந்து அதனை வளர்ச்சியடைய வைக்கவும் தேவையான மேலதிக வசதிகள் ஒருங்கே அமையப்பட்டுள்ளன. இது போன்ற வசதிகளை உடைய முதல் இணையதளங்களில் இதுவும் ஒன்றாகக் கூறப்படுகிறது.  உலகின் வெவ்வேறு பகுதிகளில் வாழும் மென்பொருளாளர்கள் இணைந்து கூட்டாக ஒன்றை உருவாக்கவும், பேணவும், அதனை தொடர்ந்து வளர்ச்சியுற செய்யவும் பல தொழினுட்பங்கள் தேவைப்படுகின்றன. இதன் வசதிகளை எவ்வித இடர் இன்றி அவர்க்கள் தங்கள் இலக்கினை அடைவர்.

மேற்கோள்கள் 

கட்டற்ற மென்பொருட்கள்
யுரேனியம் கார்பைடு

யுரேனியம் கார்பைடு (Uranium carbide) என்பது UC  என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். எளிதில் உருகாத கடினமான பீங்கான் பொருளான இது வெவ்வேறு விகிதவியல் அளவுகளில் (UCx) உருவாகிறது. யுரேனியம் மெத்தேனைடு (UC, சிஏஎசு எண் 12070-09-6) , யுரேனியம் செசுகியுகார்பைடு (U2C3, சிஏஎசு எண் 12076-62-9), யுரேனியம் அசிட்டைலைடு (UC2, சிஏஎசு எண் 12071-33-9) போன்றவை உதாரணங்களாகும். யுரேனியம் கார்பைடு 2350 பாகை செல்சியசு வெப்பநிலையில் உருகுகிறது.

யுரேனியம் டையாக்சைடு மற்றும் சில யுரேனியம் சேர்மங்கள் போல யுரேனியம் கார்பைடையும் வழக்கம் போல சிறுசிறு குண்டுகளாகவும் மாத்திரைகளாகவும் அணுக்கரு உலைகளுக்கான அணுக்கரு எரிபொருளாகப் பயன்படுத்த இயலும். அணுக்கரு வெப்ப ராக்கெட்டு வடிவமைப்புகளில் யுரேனியம் கார்பைடு பயன்படுத்தப்படுகிறது.

யுரேனியம் கார்பைடு மாத்திரை  எரிபொருள் உட்கரு அமெரிக்க கூழாங்கல் படுகை வகை அணுக்கரு உலைகளில் பயன்படுத்தப்படுகிறது. செருமனியின் அணுக்கரு உலைகளில் யுரேனியம் டையாக்சைடு எரிபொருளாகப் பயன்படுத்தப்படுகிறது. 
யுரேனியம் கார்பைடை ஒரு அணுக்கரு எரிபொருளாகத் தனித்தும் பயன்படுத்த இயலும். அல்லது புளூட்டோனியம் கார்பைடுடன் சேர்த்தும்  (PuC மற்றும் Pu2C3) யுரேனியம் –புளூட்டோனியம் கார்பைடு கலவையாகவும் பயன்படுத்தலாம். 

துகள் முடுக்கிகளை இலக்காகக் கொண்டும் யுரேனியம் கார்பைடு பிரபலமடைந்து வருகிறது. நைட்ரசன், ஐதரசன் ஆகியனவற்றைப் பயன்படுத்தி அமோனியா தயாரிக்கவும் சிலசமயங்களில் யுரேனியம் கார்பைடு  வினையூக்கியாகப் பயன்படுகிறது.

இதையும் காண்க 
யுரேனியம் போரைடு

மேற்கோள்கள் 

யுரேனியம் சேர்மங்கள்
போரைடுகள்
அணுக்கருப் பொருட்கள்
பாறை உப்பு படிகக் கட்டமைப்பு
தைட்டானியம் கார்பைடு

தைட்டானியம் கார்பைடு (Titanium carbide) என்பது TiC  என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். எளிதில் உருகாத மீக்கடினப் பீங்கான் பொருளான இதன் மோ மதிப்பு 9 முதல் 9.5 ஆக உள்ளது. தங்குதன் கார்பைடின் பண்புகளையே இதன் பண்புகளும் ஒத்துள்ளன. தோற்றத்தில் கருப்பு நிறத்தூளாகத் தெரியும் இது முகமையக் கனசதுரக் கட்டமைப்புடன் சோடியம் குளோரைடின் கட்டமைப்புடன் காணப்படுகிறது. 

தைட்டானியம் கார்பைடைக் கொண்டு பீங்கானுலோகங்கள் தயாரிக்கப்படுகின்றன. இவை பெரும்பாலும் இயந்திர எஃகு பாகங்கள் தயாரித்தலில் பயன்படுகின்றன. விண்வெளி ஊர்திகளில் வெப்பப் பாதுகாப்பு அமைப்புகளில் தைட்டானியம் கார்பைடு மேற்பூச்சாகப்  பயன்படுத்தப்படுகிறது
.

காம்ராபேவைட்டு ((Ti,V,Fe)C) என்ற மிக அரிதான கனிமமாக தைட்டானியம் கார்பைடு இயற்கையில் கிடைக்கிறது. தற்கால கிர்கிசுத்தான் நாட்டில் உருசியாவின் சாட்கல் மாவட்டம் அராசுகன் மலையில் 1984 ஆம் ஆண்டில் இது கண்டறியப்பட்டது. உசுபெக்கித்தான் நாட்டைச் சேர்ந்த புவியியல் மற்றும் புவி இயற்பியல் துறையின் இயக்குநர் இப்ராகிம் காம்ராபேவிச்சு காம்ராபேவ் கண்டுபிடித்த காரணத்தால் கனிமத்திற்கு இப்பெயர் சூட்டப்பட்டது.

பண்புகள் 
தைட்டானியம் கார்பைடின் மீள்குணகம் தோராயமாக 400 கிகாபாசுக்கல் ஆகும். மேலும் இதன் நறுக்கக் குணகம் 188 கிகாபாசுக்கல் ஆகும்
. தைட்டானியம் கார்பைடை தங்குதன் கார்பைடுடன் சேர்த்து வெப்பத்தடை, ஆக்சிசனேற்றத்தடை போன்ற காரணங்களுக்காகப் பயன்படுத்துகிறார்கள்.

மேற்கோள்கள் 

தைட்டானியம் சேர்மங்கள்
கார்பைடுகள்
மீக்கடினப் பொருட்கள்
பீங்கான் பொருட்கள்
பாறை உப்பு படிகக் கட்டமைப்பு
டையெத்தில் டார்ட்டரேட்டு

டையெத்தில் டார்ட்டரேட்டு (Diethyl tartrate) என்பது C8H14O6   என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். டார்டாரிக் அமிலத்தின் எத்தில் எசுத்தரான இச்சேர்மம் வலக்கை ஆடி எதிர் வேற்றுரு, இடக்கை ஆடி எதிர் வேற்றுரு மாற்றியம் என்ற இரண்டு வடிவங்களையும் வெளிப்படுத்துகிறது. மேலும் சமச்சீரற்ற மாற்றியமான மெசோ முப்பரிமானமாற்றியமாகவும் காணப்படுகிறது. சமச்சீர் மாற்றியம் மிகப்பொதுவாகக் காணப்படுகிறது.
டையெத்தில் டார்ட்டரேட்டு மற்றும் தைட்டானியம் ஐசோபுரோப்பாக்சைடு இரண்டும் சேர்ந்து சார்ப்லெசு எப்பாக்சினேற்ற வினையில் ஆடி எதிர் வேற்றுரு வினையூக்கியாக தளத்தில் உருவாகிறது.

மேற்கோள்கள் 

எத்தில் எசுத்தர்கள்
டார்ட்டரேட்டு எசுத்தர்கள்
ஐதராக்சி அமிலங்கள்
விசினல் டையால்கள்
ஈ. ஆர். கே. மகளிர் கலை மற்றும் அறிவியல் கல்லூரி (தருமபுரி)

ஈ.ஆர்.கே. மகளிர் கலை மற்றும் அறிவியல் கல்லூரி ஈ.ஆர்.கே கல்வி அறக்கட்டளையால் 2008 ஆம் ஆண்டு துவங்கப்பட்டது. இக்கல்லூரி தமிழ்நாட்டில் தர்மபுரி மாவட்டம் எருமியாம்பட்டியில் அமைந்துள்ளது. மேலும் இக்கல்லூரி பெரியார் பல்கலைகழகத்தின் இணைவுபெற்ற கல்லூரி என்பது குறிப்பிடத்தக்கது.
ஈ.ஆர்.கே. கல்விநிலைய வளாகத்தினுள் ஈ.ஆர்.கே. கல்வியியல் கல்லூரி மற்றும் ஈ.ஆர்.கே. மேல்நிலைப் பள்ளியும் அமைந்துள்ளது.

குறிக்கோள் 
ஈ.ஆர்.கே. அறக்கட்டளை தமிழ்நாட்டில் கிராமப்புறங்களில் கல்வியில் பின்தங்கியவர்களுக்குக் கல்வியை அளிப்பதில் முன்னோடியாகச் செயல்பட்டுவருகிறது. இதன் முக்கியக் குறிக்கோள் கிராமப்புற மாணவிகளுக்கு கல்வியளித்து அவர்களைப் பொருளாதாரத்திலும், சமூகத்திலும் முன்னேற்றுவதாகும்.

உட்கட்டமைப்பு
மாணவிகள் தேவைகளை நிறைவுசெய்யும் வகையில் உட்கட்டமைப்பு வசதிகள் உள்ளன. நூலகமானது, மின்னியல் முறையில் சேர்த்து வைக்கப்பட்டுள்ள தகவல்களைக் கொண்ட எண்ணிம நூலகமாக இருப்பதுடன், நவீன வசதிகள் கொண்ட ஆய்வுக்கூடம் மற்றும் இலவச இணைய வசதி போன்றவற்றையும் கொண்டுள்ளது. தகுதியும் திறமையும் கொண்ட ஆசிரியர்கள் இங்கு பணியாற்றுகின்றனர். கல்லூரிக்கு மாவட்டத்தின் அனைத்து பகுதிகளிலிருந்தும் பேருந்துகள் இயக்கப்படுகின்றன. மாணவிகளுக்கு இலவச ஆங்கில வகுப்புகள் மற்றும் யோகாப் பயிற்சியும் அளிக்கப்படுகிறது. மாணவிகளின் இடர்களை நீக்கும் பொருட்டு மாணாக்கர் குறைதீர் மையம் (students grivence cell) செயல்படுகிறது.

வழங்கும் துறைகள் 
இக்கல்லூரியில் 7 துறைகளின் கீழ் 9 இளங்கலை கல்வியியல் பட்டப் படிப்புகளும்; 3 முதுநிலை பட்டப் படிப்புகளும் பயிற்றுவிக்கப்படுகிறது.
 தமிழ் இலக்கியம்
 ஆங்கில இலக்கியம்
 கணிதவியல்
 இயற்பியல்
 வேதியியல்
 கணினி அறிவியல்
 வணிகவியல்

மேற்கோள்கள்

வெளியிணைப்புக்கள் 
 

தருமபுரி மாவட்டத்திலுள்ள தனியார் கலைக் கல்லூரிகள்
பெரியார் பல்கலைக்கழக இணைவுக்கல்லூரிகள்
படைவீரன்

படைவீரன் (Padaiveeran) தனா இயக்கத்தில், மதிவாணனின் தயாரிப்பில்,   விஜய் யேசுதாஸ், பாரதிராஜா, அகில், அம்ரிதா ஆகியோரின் நடிப்பில் வெளியாகியுள்ள தமிழ்த் திரைப்படம். இத்திரைப்படம் கார்த்திக் ராஜாவின் இசையில், ராஜவேல் மோகனின் ஒளிப்பதிவில்,  புவன் சீனிவாசனின் படத்தொகுப்பில் பிப்ரவரி 2018இல்  திரையரங்குகளில் வெளியானது.

நடிப்பு

விஜய் யேசுதாஸ் - முனீசுவரனாக
பாரதிராஜா- முன்னாள் படைவீரராக
அகில்
அம்ரிதா- மலராக
மனோஜ்குமார்
சிங்கம்புலி
கவிதா பாரதி
சிந்து
நித்திஸ்
ஜெயச்சந்திரன்

கதை
தேனி வட்டாரத்தில் இரு சாதிப்பிரிவுகளைச்சார்ந்த மக்களிடையே அவ்வப்போது முரண்பாடுகளும், பிணக்குகளும் உண்டாவதும், அதனால் உயிர்கள் பலியாவதும் இயல்பான ஒன்றாக நிகழ்ந்து வருகிறது. இச்சூழலில் தேனிப்பகுதியில் வேலையில்லாமல் ஊர் சுற்றி வரும் முனீசுவரன் (விஜய் யேசுதாஸ்), காவல் துறையில் பணிக்குச் சேர்ந்தால் நிறைய ஊதியம் கிடைக்கும் என்னும் ஆசையில் ஓய்வு பெற்ற முன்னாள் படை வீரரும், தனது பெரியப்பாவுமான பாரதிராஜா பரிந்துரையில் காவல் துறையில் பணிக்குச் சேருகின்றார்.  காவல் துறைப்பயிற்சி முடிந்து விஜய் யேசுதால் தனது ஊருக்கு திரும்ப இருக்கும் சூழலில், தனது சொந்தப்பகுதியான தேனியில் அந்த இரண்டு சாதி பிரிவினருக்கும் முரண்பாடுகள் வலுத்து கலவரம் ஏற்படுகிறது. ஏற்பட்ட கலவரத்தை அடக்குவதற்காக புறப்பட்ட காவலர் குழுவில் முனீசுவரன் உள்ளார். சாதிக்கலவரத்தை அடக்க ஏற்படும் முயற்சியில் பல திடுக்கிடும் நிகழ்வுகள் ஏற்படுகின்றன. அந்த நிகழ்வுகள் என்னென்ன? முனீசுவரன் அந்த சாதிக்கலவரத்தை அடக்கினாரா? என்பதை விளக்குகின்றது படைவீரனின் கதைப்பின்னல்.

இசை
இப்படத்தில் எட்டு பாடல்களுக்கான இசையையும், பின்னணி இசையையும் கார்த்திக் ராஜா  மேற்கொண்டுள்ளார். இப்படத்தின் பாடல்களை தனா,  பிரியன், மோன்ராஜன்ஆகியோர் எழுதியுள்ளனர்.

திரைப்படப்பணிகள்
ஏப்பிரல் 2016இல் இத்திரைப்படத்தின் உருவாக்கம் குறித்து இயக்குநர் தனா அறிவித்து, விஜய் யேசுதாஸ், பாரதிராஜா- இப்படத்தில் முன்னணி கதைப்பாத்திரங்களில் தோன்ற உள்ளதாக  தெரிவித்தார். இவர்  இயக்குநர் மணிரத்னத்திடம் பணியாற்றி உள்ளார். இத்திரைப்படம், 2018இல் திரையரங்குகளில் வெளியானது.

சான்றுகள்

வெளி இணைப்புகள்

 * 

2018 தமிழ்த் திரைப்படங்கள்
இந்தியத் தமிழ்த் திரைப்படங்கள்
பன்

பன்  (Cyperus papyrus) என்பது சைப்பெரேசியே குடும்பத்தைச் சேர்ந்த பூக்கும் வகைக்குரிய ஒரு  ஆகும். இது ஆழம் குறைந்த நீர் நிலைகளில் வளரும், கடினமான தண்டையுடைய பல்லாண்டு வாழக்கூடிய தாவரமாகும். இதன் தாயகம் ஆபிரிக்கா ஆகும்.

இயற்கையில் இவை சூரிய ஒளி கிடைக்கக்கூடிய ஆற்றுப்படுக்கைகளிலும் சேற்று நிலங்களிலும் ஆபிரிக்கா, மடகஸ்கர், மத்திய தரைக்கடல் நாடுகள் என்பவற்றில் காணப்படும்.  இலங்கை, இந்தியா முதலான நாடுகளிலும் இயற்கையாக வளர்ந்திருக்கக் காணலாம்.

மேற்கோள்கள்

புற்கள்
ஒன்றிணைக்க வேண்டிய தாவரவியல் கட்டுரைகள்
குப்பத்து ராஜா (திரைப்படம்)

குப்பத்து ராஜா  (Padaiveeran) பாபா பாஸ்கர் இயக்கத்தில், சரவணன் சிராஜ், சரவணன் தயாரிப்பில்,   ஜி. வி. பிரகாஷ் குமார், இராதாகிருஷ்ணன் பார்த்திபன், பூனம் பஜ்வா ஆகியோரின் முன்னணி கதைப்பாத்திர நடிப்பில்  வெளியாகவுள்ள தமிழ்த் திரைப்படம். இத்திரைப்படம் ஜி. வி. பிரகாஷ் குமாரின் இசையில், கேஷ் முத்துசாமியின் ஒளிப்பதிவில், பிரவீன் கே. எல் படத்தொகுப்பில் 2018ஆம் ஆண்டில் வெளியாகவுள்ளது.

நடிப்பு

ஜி. வி. பிரகாஷ் குமார்
பார்த்திபன்
பாலக் லால்வாணி
பூனம் பஜ்வா
எம். எசு. பாசுகர்
யோகி பாபு
ஆர். என். ஆர் மனோகர்
ஜாங்கிரி மதுமிதா

இசை

இப்படத்தில் பாடல்களுக்கான இசையையும், பின்னணி இசையையும் ஜி. வி. பிரகாஷ் குமார் மேற்கொண்டு வருகின்றார்.

திரைப்படப்பணிகள்
நடன இயக்குநர் பாபா பாஸ்கர், ஜி. வி. பிரகாஷ் குமாரின் நடிப்பில் தான் இயக்கப்போகுப் புதிய திரைப்படத்திற்கான அறிவிப்பினை 2016 இல் அறிவித்தார். ஜி. வி. பிரகாஷ் குமாரின் இசையில், கேஷ் முத்துசாமியின் ஒளிப்பதிவில், பிரவீன் கே. எல் படத்தொகுப்பில் இப்படம் உருவாகி வருகின்றது. பூனம் பஜ்வா இத்திரைப்படத்தில் ஆங்கிலோ இந்தியன் பாத்திரத்தில் நடித்து வருகின்றார். 1978இல் ரசினிகாந்த் நடிப்பில் வெளியான குப்பத்து ராஜா என்னும் திரைப்படத்தின் தலைப்பே ஜி. வி. பிரகாஷ் குமாரின் நடிப்பில் உருவாகும் இப்படத்திற்குச்சூட்டப்பட்டுள்ளது. இத்திரைப்படத்தில் பார்த்திபன் முதன்மையான பாத்திரத்தில் நடித்து வருகின்றார்.

சான்றுகள்

வெளி இணைப்புகள்

2018 தமிழ்த் திரைப்படங்கள்
இந்தியத் தமிழ்த் திரைப்படங்கள்
அறிமுக இயக்குநர் திரைப்படங்கள்
ஜி. வி. பிரகாஷ் குமார் இசையமைத்த தமிழ்த் திரைப்படங்கள்
எம். எசு. பாசுகர் நடித்த திரைப்படங்கள்
உயிரியல் முதிர்ச்சி

உயிரியல் முதிர்ச்சி (Senescence) என்பது உயிரங்கி ஒன்று தொழிற்பாடு மற்றும் இயல்புகளில்காலத்துடன் காட்டும்  மாற்றங்களாகும். உயிரியல் முதிர்ச்சி எனும் போது அது அங்கிகளின் கல நிலையிலான முதிர்ச்சியையே குறிக்கின்றது.

மேற்கோள்கள்

முதிர்வு
என். கோபாலசாமி அய்யங்கார்

திவான் பகதூர் என். கோபாலசாமி அய்யங்கார் (N. Gopalaswami Ayyangar), (31 மார்ச் 1882 – 10 பிப்ரவரி 1953), 
இவர் முதலில் ஜம்மு காஷ்மீர் இராச்சியத்தின் பிரதம அமைச்சராக 1937 - 1943 ஆண்டுகளில் பணியாற்றியவர்.

பின்னர் 562 இந்திய சுதேச சமஸ்தானங்களின் சார்பாக இந்திய அரசியலமைப்பு நிர்ணய மன்றத்திற்கு தேர்ந்தெடுக்கப்பட்ட 93 உறுப்பினரகளில், ந. கோபாலசாமி அய்யங்காரும் ஒருவராவர்.  கோபாலசாமி அய்யங்கார், அம்பேத்கர் தலைமையிலான அரசியலமைப்புச் சட்ட வரைவோலை குழுவில் பணியாற்றியவர்.

இந்திய நாடாளுமன்றத்தின் மாநிலங்களவை உறுப்பினராக தேர்ந்தெடுக்கப்பட்ட, கோபாலசாமி அய்யங்கார், இந்திய இரயில்வே மற்றும் போக்குவரத்து அமைச்சகத்தின் அமைச்சராக 1948 - 1952 ஆண்டுகளில் பணியாற்றியவர்.

கல்வி மற்றும் வாழ்க்கை
தஞ்சாவூரில் பிறந்த கோபாலசாமி அய்யங்கார், பள்ளிக் கல்வி, கல்லூரிக் கல்வி மற்றும் சட்டக் கல்வியை  சென்னையில் முடித்தவர்.   1904ல் சிறிது காலம் சென்னை பச்சையப்பா கல்லூரியில் உதவிப்பேரராசிரியராக பணிபுரிந்தார்.

பணிகள்
1905ல் சென்னை மாகாண குடிமைப் பணியில் 1905 முதல் 1919 முடிய துணை ஆட்சியராகப் பணிபுரிந்தார்.
1920 மாவட்ட ஆட்சியராக பதவி உயர்வு பெற்ற பின், 1921ல் உள்ளாட்சி அமைப்புகளின் தலைமைப் பதிவாளராக ஏழாண்டுகள் பணியாற்றினார். இவரது பணிக்காலத்தில் குண்டூர் மற்றும் இராமநாதபுரம் மாவட்டங்களில் ஊராட்சி அமைப்புகளை நிறுவினார்.

1932 முதல் 1937 முடிய சென்னை மாகாண பொதுப் பணித் துறை மற்றும் வருவாய் குழுவின் உறுப்பினராக பணியாற்றினார். 
இறுதியாக ஜம்மு காஷ்மீர் இராச்சியத்தின் பிரதம அமைச்சராக 1937 முதல் 1943 முடிய பணியாற்றினார்.  பின்னர் இந்திய அரசியலமப்பு நிர்ணய மன்றத்தின், அம்பேத்கர் தலைமையிலான அரசியலமைப்புச் சட்ட வரைவோலைக் குழுவில் பணியாற்றினார்.  ஜவகர்லால் நேரு தலைமையிலான அமைச்சரவையில் இரயில்வே மற்றும் போக்குவரத்துத் துறை அமைச்சராக 1948 முதல் 1952 வரை பணியாற்றினார். பின் 1952 - 1953ல் இந்தியப் பாதுகாப்புத் துறை அமைச்சராகப் பணியாற்றினார். கோபால்சாமி அய்யங்கார் சம்மு காசுமீர் மாநிலத்திற்கு  இந்திய அரசியலமைப்பு சட்டம், பிரிவு 370 கீழ் சிறப்புத் தகுதிகள் பெற்றுக் கொடுத்தவர் ஆவார்

மேற்கோள்கள்

வெளி இணைப்புகள்
  தஞ்சாவூரில் பிறந்த ஒரு தமிழர் ஜம்மு & காஷ்மீர் பிரதமரானது எப்படி? கோபால்சாமி அய்யங்கார் யார்?

1882 பிறப்புகள்
1953 இறப்புகள்
இந்திய அரசியல்வாதிகள்
ஜம்மு காஷ்மீர் அரசியல்வாதிகள்
தஞ்சாவூர் மாவட்ட நபர்கள்
மாநிலங்களவை உறுப்பினர்கள்
இந்திய இரயில்வே அமைச்சர்கள்
தமிழ்நாட்டைச் சேர்ந்த மாநிலங்களவை உறுப்பினர்கள்
இந்திய அரசியலமைப்பு வரைவுக் குழு உறுப்பினர்கள்
இந்திய அரசியலமைப்பு நிர்ணய மன்ற உறுப்பினர்கள்
டேவிட் கிராஸ்

டேவிட் ஜொனாத்தன் கிராஸ் (David Jonathan Gross, பிறப்பு பிப்ரவரி 19, 1941) ஒரு அமெரிக்க  கோட்பாட்டு இயற்பியலாளர் மற்றும் சர கோட்பாடியலாள்ர். இவர் 2004 ஆம் ஆண்டிற்கான எபிரேய பல்கலைகழகம் இயற்பியலுக்கான நோபல் பரிசு ஹக் டேவிட் பொலிட்ஸர் மற்றும் பிரான்க் வில்செக் ஆகியோருடன் இணைந்து 
குவைய நிறஇயக்கவியலில் (Quantum chromodynamics) அணுகு வழி சுதந்திரம் கண்டுபிடித்ததற்காக கிடைத்தது.

வாழ்க்கை மற்றும் ஆராய்ச்சிப்பணி 
கிராஸ் ஒரு யூத குடும்பத்தில் அமெரிக்காவில் உள்ள வாஷிங்கடன் டி.சி யில் பிப்ரவரி 1941 ஆம் ஆண்டு பிறந்தார். கிராஸ் இசுரேலில் உள்ள ஹீபுரு பல்கலைகழகத்தில் தனது இளங்கலை பட்டம் மற்றும் முதுகலை பட்டம் 1962 இல் பெற்றார். இவர் கலிபோர்னியா பல்கலைக்கழகம் (பெர்க்லி) இயற்பியல் பாடத்தில்  முனைவர் பட்டம் (Ph.D)  முடித்தார்.

மேற்கோள்கள்

வெளி இணைப்புகள் 
 
 Nobel citation
 ArXiv papers
 Webpage at the Kavli Institute
 BBC synopsis on the award
 Interviews 
 Biography and Bibliographic Resources, from the Office of Scientific and Technical Information, United States Department of Energy

1941 பிறப்புகள்
வாழும் நபர்கள்
நோபல் இயற்பியற் பரிசு பெற்றவர்கள்
நோபல் பரிசு பெற்ற அமெரிக்கர்கள்
துகள் இயற்பியலாளர்கள்
கோட்பாட்டு இயற்பியலாளர்கள்
அமெரிக்க இறைமறுப்பாளர்கள்
அமெரிக்க இயற்பியலாளர்கள்
ஆர்வர்டு பல்கலைக்கழக முன்னாள் மாணவர்கள்
கலிபோர்னியா பல்கலைக்கழக (பெர்க்லி) முன்னாள் மாணவர்கள்